Publication: Magyar Közlöny
Issue: MK-2009-187 (Year: 2009, Number: 187)
Era: 2004-2010
Section: Az időközi mérlegjelentés összeállítása a számvitelről szóló 2000. évi C. törvény (a továbbiakban: Szt.) és az
Paragraph Index: 2265

7. oszlopban kell kimutatni. Az űrlap 43-44. sora: Pénztárak és betétkönyvek Az államháztartás szervezeteinek pénztáraiban és betétkönyveiben lévő pénzeszközök állománya, amelyből a külföldi pénznemben tartott pénzeszközök (forintban kimutatott) állományát a 43. sorban kell szerepeltetni. Az értékelés év végén a mérlegfordulónapon a választott hitelintézetnél érvényes valuta-, devizavételi és -eladási árfolyamának átlagán számított forintérték, vagy az MNB által közzétett, hivatalos devizaárfolyam alapján történik. A pénzforgalommal kapcsolatos tranzakciók miatti állományváltozást az űrlap 4. oszlopában, az értékelés miatti különbözetet a 7. oszlopban kell kimutatni. Az űrlap 45-46. sora: Költségvetési bankszámlák Az államháztartás szervezeteinek bankszámlán kezelt pénzeszközállománya, amelyből a külföldi pénznemben tartott pénzeszközök (forintban kimutatott) állományát a 46. sorban kell szerepeltetni. A pénzforgalommal kapcsolatos tranzakciók miatti állományváltozást az űrlap 4. oszlopában, az értékelés miatti különbözetet a

Source: https://magyarkozlony.hu/hivatalos-lapok/5cc3d19258db0f0a800cbf99005c74ae65d70b37/dokumentumok/a9f97e91332fa51d899c57b5b63c3a5558272c9f/letoltes